આપણે કંઈક કરી કે બની શકીએ એ પહેલાં આપણાં અસ્તિત્વને જગાડવું અને વ્યક્તિત્વને કંડારવું પડે છે. આ સંદર્ભે બાળકનાં જીવનમાં ત્રીજા વર્ષનું મહત્વ અને પ્રભુત્વ ઘણા અર્થમાં છે. હવે એ થોડું સમજણું થાય છે, આંગળી પકડ્યાં વિના ચાલી શકે છે. અચકાયા વિના બોલી શકે છે. જાણીતાંઓને ઓળખે છે અને અજાણ્યાંથી દૂર રહી શરમાઈ છે. બાળપણની આ ખરી શરૂઆત છે. અહિયાં તેનાં ભાવિનાં બીજ રોપાઈ ચૂક્યાં છે. હવે આસપાસની વ્યક્તિ જે ભરણપોષણ અને સારસંભાળ લેશે તેનું પરિણામ મળતું જશે. જીવનનાં ત્રીજા વર્ષનાં થોડાંઘણાં સ્મરણો મને યાદ છે. બીજા બાળકોની સરખામણીમાં હું ચપળ અને હોશિયાર હતો. આજે પણ